b'\n_START_ARTICLE_\nMe\xc4\x8dislovas Mari\xc5\xabnas\n_START_PARAGRAPH_\nMe\xc4\x8dislovas Mari\xc5\xabnas (g. 1940 m. rugs\xc4\x97jo 8 d. Dienavagiuose, Giedrai\xc4\x8di\xc5\xb3 vals\xc4\x8dius) \xe2\x80\x93 Lietuvos in\xc5\xbeinierius mechanikas, biomechanikos specialistas, habilituotas technikos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1959 m. baig\xc4\x97 Vilniaus \xc5\xbeem\xc4\x97s \xc5\xabkio mechanizacijos technikum\xc4\x85, 1967 m. \xe2\x80\x93 Kauno politechnikos instituto Vilniaus filial\xc4\x85. 1969 m. technikos moksl\xc5\xb3 daktaras, 1984 m. habilituotas technikos moksl\xc5\xb3 daktaras. Lietuvos nusipeln\xc4\x99s mokslo veik\xc4\x97jas._NEWLINE_1959\xe2\x80\x931964 m. Ma\xc5\xa1in\xc5\xb3 gamybos valdybos Projektavimo \xe2\x80\x93 konstravimo biuro vyr. technikas, vyresnysis in\xc5\xbeinierius, grup\xc4\x97s vadovas, 1964\xe2\x80\x931972 m. Metalo pjovimo stakli\xc5\xb3 instituto Vilniaus filialo projektavimo grup\xc4\x97s vadovas, sektoriaus vir\xc5\xa1ininkas, vyresnysis mokslo darbuotojas. Nuo 1972 m. Vilniaus in\xc5\xbeinerinio statybos instituto (dab. Vilniaus Gedimino technikos universitetas) vyresnysis d\xc4\x97stytojas,1975 m. docentas, 1984\xe2\x80\x931990 m. Ma\xc5\xa1in\xc5\xb3 gamybos katedros ved\xc4\x97jas, 1987\xe2\x80\x932006 m. Mechanikos fakulteto dekanas, 2001\xe2\x80\x932007 m. Biomechanikos katedros ved\xc4\x97jas; nuo 1985 m. profesorius ir nuo 2007.09. \xe2\x80\x93 profesorius emeritas. . Sta\xc5\xbeavo 1994 m. \xc5\xa0efildo ir 1996 m. \xc5\xa0iaur\xc4\x97s Londono universitetuose Anglijoje, 1996 m. Bolonijos universitete Italijoje. Nuo 1999 m. Tarptautin\xc4\x97s informatikos akademijos prie Jungtini\xc5\xb3 Taut\xc5\xb3 tikrasis narys. Nuo 2002 m. Lietuvos biomechanik\xc5\xb3 s\xc4\x85jungos prezidentas. Nuo 2016 m. Lietuvos nepriklausom\xc5\xb3j\xc5\xb3 ra\xc5\xa1ytoj\xc5\xb3 s\xc4\x85jungos narys.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritis \xe2\x80\x93 ma\xc5\xa1in\xc5\xb3 ir biomechanini\xc5\xb3 sistem\xc5\xb3 dinamika, optimizavimo teorija, medicinos in\xc5\xbeinerija, diagnostika. Su Var\xc5\xa1uvos technologijos universiteto ir jo Aviacijos instituto mokslininkais i\xc5\xa1tyr\xc4\x97 endoprotez\xc5\xb3 projektavim\xc4\x85 panaudojant erdvinio modelio greitojo sudarymo princip\xc4\x85. Para\xc5\xa1\xc4\x97 daugiau kaip 200 mokslini\xc5\xb3 straipsni\xc5\xb3 \xc4\xafvairiomis kalbomis. Trij\xc5\xb3 i\xc5\xa1radim\xc5\xb3 autorius . Tarptautini\xc5\xb3 mokslo \xc5\xbeurnal\xc5\xb3 "Anual Review of Chaos Theory, Bifurcations and Dynamical Sistems, Editorial Bord, University of Tebessa, Algeria (Member of Editorial board)", Acta of Bioengineering and Biomechanics (Lenkija), Dydaktyka Nauk Stasowanych, Methods of Applied Sciences (Lenkija), T H Friction and Wear (Baltarusija) ir angl\xc5\xb3 kalba Lietuvoje i\xc5\xa1leid\xc5\xbeiam\xc5\xb3 Mechanika bei JVE Journal of Vibroengineering \xc5\xbeurnal\xc5\xb3 redkolegij\xc5\xb3 narys. IFTOMM (Tarptautin\xc4\x97 federacija mokslui apie ma\xc5\xa1inas vystyti) \xc5\xbdmogus-ma\xc5\xa1ina sistem\xc5\xb3 techninio komiteto (Technical Committee for Human-Machine Systems) narys; IFTOMM Nacionalinio komiteto pirmininko pavaduotojas.'